stanford-oval/wikipedia huggingface dataset:
Balls of Steel

| Balls of Steel |
| --- | --- |

Kehittäjä:  Wildfire Studios
Julkaisija:  Pinball Wizards
Jakelija:  Steam
Julkaistu:   12. joulukuuta 1997
Lajityyppi:  Flipperi
Pelimuoto:  Yksinpeli
Ikäluokitus:  ESRB: Teini-ikäisille 
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Balls of Steel on Wildfire Studiosin kehittämä flipperitietokonepeli. Peli on julkaistu vuonna 1997 Windowsille. Balls of Steel on luultavasti ainoa flipperipeli jolle on annettu ikärajoitus. Balls of Steel -niminen flipperipeli esiintyi pelissä Duke Nukem 3D. Tällöin sitä ei kuitenkaan voinut pelata, vaan se oli pikemminkin koriste.
Balls of Steel sisältää Duke Nukem -teemaisen kentän, josta löytyy grafiikkaa pelistä Duke Nukem 3D sekä Jon St. Johnin ääninäyttelyä  (Duke Nukemin alkuperäinen ääninäyttelijä).
Kentät

Balls of Steel sisältää viisi erilaista alustaa.
Darkside
Barbarian
Firestorm
Mutation
Duke Nukem
Pelin oli myös tarkoitus sisältää kenttä nimeltä Devil's Island, mutta peliä kehitellessä Pinball Wizards sai mahdollisuuden luoda Duke Nukem teemaisen kentän, ja siten Devil's Island piti poistaa jotta saataisiin tilaa Duke Nukem kentälle. Wildfire Studios meni kuitenkin myöhemmin parantelemaan Devil's Islandia ja julkaisi kentän yksittäisenä pelinä.
Aiheesta muualla

Balls of Steel MobyGamesissa (englanniksi)
Charles Joseph

Charles Joseph (s. 25. maaliskuuta 1952) on trinidadtobagolainen entinen yleisurheilija, joka kilpaili pikajuoksussa. Hän edusti seuratasolla elpasolaista UTEP Minersia.
Joseph pääsi 400 metrillä puolivälieriin saakka ja oli mukana maansa kahdeksanneksi sijoittuneessa 4 × 400 metrin viestijoukkueessa Münchenin olympialaisissa 1972. Hän juoksi Trinidadin ja Tobagon pikaviestijoukkueessa Pan-Amerikan kisoissa 1975, joissa maa sijoittui viidenneksi ja oli mukana samassa lajissa vuoden 1976 olympialaisissa, kun joukkue pääsi välieriin. Montréalin kisoissa 1976 hän myös oli puolivälierissä 400 metrillä ja kisasi pitkässä viestissä, jossa Trinidad ja Tobago oli kuudes. Joseph osallistui vielä Moskovan olympialaisiin 1980, joissa maa oli jälleen 4 × 400 metrillä kuudes.
Josephin ennätys 100 metrillä on 10,2 sekuntia, jonka hän juoksi vuonna 1972 ja 400 metrillä 45,5 samalta vuodelta.
Bagnolo Piemonte

| Bagnolo Piemonte |
| --- | --- |
 Ostanettan vuori Bagnolosta.
 vaakuna
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  62,9 km²
Väkiluku:  5 969
Postinumero:  12031
Infobox OKVirheellinen NIMI-arvo: 
Bagnolo Piemonte on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 5 969 vuonna 2017.
Bang Trax

| Bang Trax |
| --- | --- |
Perustettu:  1986
Toimiala:  musiikki
Emoyhtiö:  Musiikki-Fazer
Huomioitavaa:  Emoyhtiön osti kansainvälinen Warner Music Group, minkä jälkeen 30.11.1994 sulautui Warner Music Finlandiin.
Infobox OKVirheellinen NIMI-arvo: 
Bang Trax oli Lasse Norreksen ja Dingon jäsenten alkuvuonna 1986 perustama levy-yhtiö ja levymerkki, jolla julkaistiin levyjä myös Dingon hajoamisen jälkeen vielä vuonna 1990. Tällöin silloinen omistaja Ylermi Rauhamaa myi yhtiön toimintoineen Musiikki-Fazerille.  Fazerin osti kansainvälinen suuryritys Warner Music. 30. marraskuuta 1994 alkaen oikeudet omistaa Warner Music Finland Oy.
Historia > Perustaminen

Vuoden 1986 alussa Dingon menestyksen huumassa perustaman Bang Trax Oy Ltd:n perustajajäsenet olivat Lasse Norres ja Pertti Neumann (ent. Nieminen), Pertti ”Pepe” Laaksonen, ”Keijo Q” tai ”Quuppa” Seittonen, Veli-Pekka ”Pete” Nuotio ja Jouni ”Jonttu” Virta.
Bang Traxin ensimmäinen albumijulkaisu maaliskuussa 1986 oli Dingo-yhtyeen kolmas albumi Pyhä klaani. Levy myi yli 80 000 kappaletta. Mainonta ja markkinointi oli tuolloin erikoinen ja toteutettu yhteistyössä Audiovox Oy:n edustaman TDK-tyhjäkasettimerkin kanssa.
Saman vuoden elokuussa Pete Nuotio jätti Dingon. Hänen tilalleen yhtyeeseen liittyi alkuperäinen kosketinsoittaja Tuomo Vähä-Pesola.
Historia > Myöhemmät vaiheet

7. lokakuuta 1986 Dingo järjesti lehdistötilaisuuden Café Metropol -musiikkiravintolassa Helsingissä, jolloin yhtyeen jäsenet kertoivat Dingon lopettavan niin esiintymiset kuin levytyksetkin. Ennen Dingon hajoamista Bang Trax oli jo julkaissut Neumannin ensimmäisen sooloalbumin Albion. Syksyllä 1987 Neumannin uuden S.E.X.-yhtyeen jo hajottua ilmestyi sen nimeä kantava albumi S.E.X.. 
Pepe Laaksosen oma sooloalbumi Veli kuu ilmestyi vuonna 1988. Neumannin toinen sooloalbumi Kotiinpaluu ilmestyi vuonna 1989.
Toiminnan hiipuessa Bang Traxin pelasti veroveloista helsinkiläinen hammaslääkäri ja liikemies Ylermi Rauhamaa, joka osti yhtiön liiketoiminnan. Vuonna 1990 Rauhamaa myi yhtiön Musiikki-Fazerille. Fazerilta oikeudet Bang Traxin tuotantoon siirtyivät myöhemmin Warnerin omistukseen.
Julkaistut albumit

Neumann: Albion (1986)
Dingo: Pyhä Klaani (1986)
S.E.X.: S.E.X. (1987)
Pepe Laaksonen: Veli kuu (1988)
Antti Sarpila: Autumn in paris and somewhere else (1988)
Freelance: Sutra (1988)
Neumann: Kotiinpaluu (1989)
Kari Kuuva: Outolintu (1989)
Modern Fox: Tanssiorkesteri Modern Fox (1989)
Reijo Hirvelä: Hyvästi ennen aamua (1989)
Kata Kärkkäinen: Your love (1989)
Pienet Miehet: Pienet Miehet (1989)
Doctors Special: Get the doctor (1990)
Korkkijalka: Through the grey stone (1990)
Julkaistuja singlejä

S.E.X.: Uuden aamun kitarat/ Mikä olen nyt - BANGS 103, 1987
S.E.X.: Canada/ Sinä puhut, minä vaikenen - BANGS 104, 1987
Chris Patton

| Chris Patton |
| --- | --- |

Henkilötiedot
Koko nimi:  Christopher David Patton
Syntynyt: 15. maaliskuuta 1971 (ikä 53) Houston, Texas, Yhdysvallat
Näyttelijä
Aktiivisena:  1999–
Merkittävät roolit:  Yushiro Gowa (Gasaraki) Greed (Fullmetal Alchemist) Sōsuke Sagara (Full Metal Panic!)
Palkinnot
 ADR (2002, 2003, 2004, 2005, 2006, 2007) 
Aiheesta muualla
IMDb 
Christopher David Patton (s. 15. maaliskuuta 1971 Houston, Texas, Yhdysvallat) on yhdysvaltalainen ADR-palkittu ääninäyttelijä ja teatterinäyttelijä, joka tunnetaan lähinnä englanniksi dubatuista animesarjoista ja elokuvista.
Ura

Patton syntyi Houstonissa, Texasissa, jossa hän myös kävi Mayde Creek High Schoolin ja opiskeli näyttelemistä Houstonin yliopiston teatterikoulussa. Tämän aikana ja jälkeen Patton on näytellyt teatterissa vuodesta 1990 lähtien. Myöhemmin hän siirtyi ääninäyttelemisen pariin, jota Patton on tehnyt vuodesta 1999 lähtien ja työskennellyt enimmäkseen FUNimationilla. Hän on ollut mukana yli sadassa animesarjassa ja ollut vieraana yli 40:ssä anime tapahtumissa Yhdysvalloissa.
Äänirooleja tehdessä Patton on useimmiten työskennellyt Luci Christianin ja Jessica Boonen kanssa samoissa tuotannoissa. Pattonin läpimurtorooli oli Yushiro Gowa 25-osaisessa Gasaraki animesarjassa vuonna 2000. Kaksi vuotta myöhemmin hänet palkittiin ADR-palkinnolla kuukauden ääninäyttelijänä Spriggan animesta. Muita merkittäviä rooleja hänen uransa aikana ovat olleet Greed (Fullmetal Alchemist) ja Sōsuke Sagara (Full Metal Panic!), sekä hieman pienemmät roolit Sasame (Prétear), Ayato Kamina (RahXephon) ja Fakir (Princess Tutu). Vuosien aikana Patton on tehnyt pääasiassa rooleja, jotka ovat olleet angstimaisia söpöjä poikia ja myöhemmin psykopaattisia roistoja. Hänellä oli myös pieni rooli vuonna 2010 Halo Legendsissä.
Aiheesta muualla

Crystal Acids (englanniksi)
Anime News Network (englanniksi)
TV.com (Arkistoitu – Internet Archive) (englanniksi)
Bugs Bunny: Lost in Time

| Bugs Bunny: Lost in Time |
| --- | --- |

Kehittäjä:  Behaviour Interactive
Julkaisija:  Infogrames
Jakelija:  Warner Bros. Interactive Entertainment
Julkaistu:  1999
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille  USK 0 
Alusta:  Microsoft Windows ja PlayStation
Jakelumuoto:  CD-ROM
Lisää peliartikkeleitaVideopelien teemasivulla
Bugs Bunny: Lost In Time on Behaviour Interactiven kehittämä tasohyppely, joka on julkaistu vuonna 1999 PlayStationille ja Windowsille.
Peli perustuu Looney Tunes animaatioihin.
Juoni

Pelin päätähti on kuuluisa sarjakuvahahmo Väiski Vemmelsääri (Bugs Bunny), joka löytää ja aktivoi aikakoneen käännyttyään väärään suuntaan Albuquerquella. Hän päätyy "Nowhereen", Merlin Munroen kotiin. Merlin selittää Väiskille, että hän on eksynyt ajassa ja joutuu matkaamaan erilaisiin paikkoihin ja samalla keräämään kellosymboleja ja kultaisia porkkanoita päästäkseen nykyisyyteen.
Hahmot

Väiski Vemmelsääri - Pelin päähahmo. Hän on älykäs jänis.
Merlin Munroe - Velho, joka auttaa Väiskiä. Hänen nimensä on parodia Marilyn Monroesta.
Elmeri (piirroshahmo) - Luolamies, joka metsästää kaneja. Hän on kivikauden pomo.
Repe Sorsa - Väiskin kilpakumppani, joka joutuu Elmerin jahtaamaksi.
Noita Hazel - Noita, joka elää Unohdetussa Metsässä.
Viiksi-Vallu - Merirosvolaivan kapteeni merirosvokaudella.
Rocky ja Mugsy - 1930-luvun Pankkivarkaat.
Marvin Marsilainen - Avaruusolio, joka testaa Väiskin uusimmat aseet.
Aiheesta muualla

Bugs Bunny: Lost in Time MobyGamesissa (englanniksi)
Charles John Brown

Charles John Brown (2020)
Charles John Brown (s. 13. lokakuuta 1959 New York) on yhdysvaltalainen roomalaiskatolinen arkkipiispa ja Pyhän istuimen diplomaatti. Hänet vihki papiksi New Yorkin arkkihiippakuntaan John Joseph O'Connor 13. toukokuuta 1989, ja hänet nimitettiin apostoliseksi nuntiukseksi Irlantiin sekä Aquileian titulaariarkkipiispaksi 26. marraskuuta 2011. Piispaksi vihkiminen seurasi 6. tammikuuta 2012. Pääkonsekraattorina toimi paavi Benedictus XVI, jota avustivat Tarcisio Bertone ja William Joseph Levada.
Charles Joseph Chaput

Charles Joseph Chaput vuonna 2011.

Charles Joseph Chaput (s. 26. syyskuuta 1944 Concordia, Kansas) on yhdysvaltalainen roomalaiskatolinen arkkipiispa. Hän liittyi kapusiineihin 14. heinäkuuta 1968, ja hänet vihki papiksi Cyril John Vogel 29. elokuuta 1970. Hänet nimitettiin Rapid Cityn hiippakunnan johtoon 11. huhtikuuta 1988. Piispaksi vihkiminen seurasi 26. heinäkuuta. Pääkonsekraattorina toimi Pio Laghi, jota avustivat John Robert Roach ja James Francis Stafford.
Chaput sai 18. maaliskuuta 1997 nimityksen Denverin arkkipiispaksi, ja hänet asetettiin uuteen virkaansa 7. huhtikuuta. Hänet nimitettiin 19. heinäkuuta 2011 Philadelphian arkkipiispaksi, jonka virkaan hänet asetettiin 8. syyskuuta.
Carl Saxa

Carl Saxa (5. tai 28. syyskuuta 1796 – 7. kesäkuuta 1849), suomalaisittain Kaarle, oli suomalainen pappi ja varhainen suomentaja. Hän avusti useita sanomalehtiä runosuomennoksillaan.
Henkilöhistoria

Carl Saxa syntyi syksyllä 1796, luultavasti Kruunupyyssä, jossa hänen isänsä oli hoidettavana mielisairauden vuoksi. Hänen vanhempansa olivat Suomussalmen kappalainen Carl Saxa ja Maria Magdalena Nylander. Perheeseen syntyi ainakin toinen poika Simon Johan (s. 1892). Uskonnollisesti Saxat olivat herännäisiä.
Carl Saxa kävi Oulun triviaalikoulua vuosina 1810–1815 ja suoritti ylioppilastutkinnon Turussa vuonna 1815. Hän aloitti heti opiskelut Turun akatemiassa. Opiskelujensa aikana Saxa toimi opettajana Kajaanin alialkeiskoulussa vuosina 1817–1819. Papiksi hänet vihittiin 1818 Turussa.
Vuonna 1819 Saxa sai työtä vt. kappalaisena lapsuudenseudultaan Suomussalmelta. Vuonna 1821 hän toimi siellä armovuodensaarnaajana ja seuraavasta vuodesta alkaen kappalaisena. Nousevan kansallisromantiikan innoittamana Saxa keräsi Suomussalmen seuduilta kansanrunoja, jotka olivat painovalmiina 1823. Mielenterveydelliset ongelmat pakottivat Saxan pitämään virkavapaata vuosina 1825–1827, ja hänen runonsa ilmestyivät vasta Zacharias Topelius vanhemman julkaisemina.
Naimisiin Saxa meni Fredrika Svanbergin kanssa 1828. Heille syntyi seitsemän lasta: Maria Helena 1829, Carl Gustaf 1830, Victor Fredrik 1834, Isak Immanuel 1836, Christina Ulrika 1839, Johan Emel 1843 ja Selma Olivia 1845.
Ensimmäiset sanomalehdissä ilmestyneet runot Saxa julkaisi 1820-luvulla. Saxan runot olivat käännöksiä tai mukaelmia ruotsista ja yleensä vahvasti uskonnollishenkisiä. Niitä ilmestyi Oulun Viikko-Sanomissa, Elias Lönnrotin toimittamassa Mehiläisessä ja Turun Viikko-Sanomissa. Mahdollisesti Saxan käsialaa on ensimmäinen Runeberg-suomennos Jouhten, joka ilmestyi 1834 Oulun Viikko-Sanomissa. Lisäksi Saxan runoja oli mukana Frans Isaac Fortellin toimittamassa Koottuja suomalaisia lauluja -sarjan ensimmäisessä ja ainoaksi jääneessä osassa, joka ilmestyi Oulussa 1828.
Saxan kirkollisen uran huipentuma oli nimitys Hyrynsalmen kirkkoherraksi 1846. Viranhoidon hän tosin aloitti vasta kaksi vuotta myöhemmin eikä ehtinyt hoitaa sitä kuin vuoden, koska kuolema päätti hänen elämänsä kesällä 1849.
Charles Payraudeau

Benjamin Charles Marie Payraudeau (1798–1865) oli ranskalainen eläintieteilijä.
Payraudeau oli Jean-Baptiste Lamarckin seuraaja Pariisin Muséum National d'Histoire Naturellen professorina. Vuosina 1824–1825 hän perehtyi Korsikan luontoon ja kuvaili 71 uutta nilviäislajia.
Payraudeau nimesi linnuista välimerenlokin (Larus audouinii) ja karimetson alalajin Phalacrocorax aristotelis desmarestii.
Vuonna 1868 perustettiin La Chaize-le-Vicomteen Le Musée Charles Payraudeau, jossa on esillä osa Payraudeaun kokoelmista.
Teoksia ja kirjoituksia

Catalogue descriptif et méthodique des annelides et des mollusques de l'ile de Corse. Béchet & Tastu, Pariisi 1826.
Description de deux espèces nouvelles d'oiseaux, appartenant aux genres Mouette et Cormoran. Annales de Sciences Naturelles. Pariisi 1826.
Aiheesta muualla

Le Musée Charles Payraudeau (Arkistoitu – Internet Archive)
Bugisin metroasema

Bugis on Singaporen Mass Rapid Transit -metrojärjestelmän asema Singaporen keskusta-alueella. Se avattiin East West Linen asemana 4. marraskuuta 1989. Vaihtoyhteys Downtown Linelle avautui 22. joulukuuta 2013.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 6:03 |  | 6:31 |  | 0:14 |  |  |
| EW33 Tuas Link | 5:54 |  | 6:20 |  | 23:49 |  |  |
Downtown Line
| DT1 Bukit Panjang | 6:03 |  | 6:32 |  | 0:20 |  |  |
| DT35 Expo | 5:57 |  | 6:17 |  | 0:03 |  |  |
Aiheesta muualla

Kuvia tai muita tiedostoja aiheesta Bugisin metroasema Wikimedia Commonsissa
Bugisin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Lavender | East West Line | Seuraava asema: City Hall |
| 0 | 1 | 2 |
| --- | --- | --- |
| Edeltävä asema: Rochor | Downtown Line | Seuraava asema: Promenade |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bugis MRT Station
Käännös suomeksi
Audifoni

Audifoni on mekaaninen, huonokuuloisille tarkoitettu levymäinen hampaiden välissä pidettävä kova, usein kolmiomainen kappale, joka johtaa puheen tai muiden äänten värinää korvan tärykalvoon ja vahvistaa näin ääntä. Laitteen syrjäytti kuulotorvi. Audifoni on voitu yhdistää myös mikrofoniin.
Chrysler 180

| Chrysler 180 |
| --- | --- |

Valmistustiedot
Valmistusmaa:   Australia  Espanja  Ranska
Valmistaja:  Chrysler Europe (1970–1979) PSA Group (1979–1982)
Valmistusvuodet:  1970–1982
Muut nimet:  Chrysler 160 Chrysler 2 Litre Chrysler-Simca 1609/1610/2 litres Chrysler Centura Talbot 180 Talbot 1610 Talbot 2 Litre
Korimalli:  4-ovinen sedan
Luokka:  E-segmentti
Seuraaja:  Talbot Tagora
Tekniset tiedot
Moottori:  R4 R6
Iskutilavuus:  1,6–4,0 l
Polttoaine:  bensiini diesel
Vetotapa:  takaveto
Vaihteisto:  4-vaihteinen manuaali 3-vaihteinen automaatti
Chrysler 180 on aluksi Chrysler Europen ja myöhemmin PSA-konsernin vuosina 1970–1982 valmistama edustusluokan neliovinen sedan. Sitä myös valmistettiin ja myytiin Australiassa vuosina 1975–1978 nimellä Chrysler Centura. Mallin seuraajaksi tuli Talbot Tagora.
Auto esiteltiin Pariisin autonäyttelyssä syksyllä 1970 malleina 160, 160 GT ja 180. 160-mallissa oli 1,6-litrainen (80 hv) moottori, kahdessa jälkimmäisessä 1,8-litrainen (97 hv). Ylellisempi 2,0-litraisella moottorilla varustettu malli esiteltiin Amsterdamin autonäyttelyssä 1973, ja siinä oli esimerkiksi vinyylikatto sekä lisävalot. Kyseisen moottorin yhteyteen oli valittavissa ainoastaan kolmiportainen TorqueFlite-automaattivaihteisto. Samaan aikaan 160 GT poistui mallistosta.
Chrysler 180
Australiassa moottorivalikoimaan kuuluivat eurooppalaisen nelisylinterisen 2,0-litraisen lisäksi kuusisylinteriset 3,5- ja 4,0-litraiset Hemi-moottorit.
Chrysler Centura
Vuonna 1975 mallin valmistus siirtyi Ranskan Poissysta Espanjaan Chryslerin omistaman Barreirosin tehtaalle. Tällöin alettiin myös valmistaa Barreirosin 2,0-litraisella (65 hv) dieselmoottorilla varustettua mallia, jota myytiin ainoastaan Espanjan markkinoilla.
Vuonna 1977 Ranskassa ja muussa Manner-Euroopassa autoa alettiin myydä Chrysler-Simca-merkkisenä. 1,6-litraisen mallinimeksi annettiin 1609, kun taas 1,8-litraisesta tuli 1610. 2,0-litraisessa säilyi 2 litres -nimi.
Vuonna 1979 PSA-konsernin ostettua Chrysler Europen mallia alettiin myydä Talbot-merkkisenä. 1,6-litrainen moottori poistui ja 2,0-litraisen yhteyteen tuli nyt saataville myös manuaalivaihteisto. Mallin myynti Euroopassa päättyi vuonna 1981 lukuun ottamatta Espanjaa, jossa dieselmoottorilla varustettua mallia myytiin vuoteen 1982 saakka.
Aiheesta muualla

Kuvia tai muita tiedostoja aiheesta Chrysler 180 Wikimedia Commonsissa
Chrysalis Records

| Chrysalis Records |
| --- | --- |
Emoyhtiö:  EMI
Perustettu:  1969
Perustajat:  Chris Wright ja Terry Ellis
Tyylilajit:  Useita
Kotimaa:   Yhdistynyt kuningaskunta
Infobox OKNimi-testi OK: 
Chrysalis Records oli brittiläinen levy-yhtiö, jonka perustivat vuonna 1969 Chris Wright ja Terry Ellis. Levymerkki toimi aluksi nimellä Ellis-Wright Agency, kunnes perustajat keksivät toisen etunimestä ja toisen sukunimestä muodostuvan, perhosen koteloa tarkoittavan nimen Chrysalis. Levy-yhtiö syntyi perustajien mukaan siksi, ettei Jethro Tull -yhtyeelle tahdottu löytää kunnon levy-yhtiötä. Yhtyeen ensilevyn, huonosti menestyneen ”Sunshine Day” -singlen, tuottanut yhtiö oli jopa kirjoittanut yhtyeen nimen väärin: levyetiketissä luki Jethro Toe.
Chrysalisilla oli jakeluyhteistyösopimus Island Recordsin kanssa vuoteen 1976 asti, jolloin se alkoi hoitaa jakelunsa itse.
Vuonna 1979 Chrysalis osti yhdysvaltalaisen folk-levymerkin Takoma Records ja teki sen johtajasta Denny Brucesta Chrysalisin johtajan. later becoming Director of Marketing of Chrysalis Records.
1980-luvulla Chrysalisin menestys oli suurimmillaan, kun sen artisteihin lukeutuivat Ultravox, Spandau Ballet, Billy Idol, Pat Benatar, Blondie sekä Huey Lewis and the News.
Chrysalis-levymerkki myytiin vuonna 1990 EMI-yhtiölle, joka siirsi merkin artistit muille merkeilleen ja lopetti Chrysalisin. Kun Universal Music Group osti EMIn, monien EMI:n levymerkkien katalogit laitettiin myyntiin, ja Chrysalis-katalogi päätyi Warner Music Groupin haltuun.
Chrysalisille levyttäneitä artisteja

| 0 | 1 | 2 | 3 |
| --- | --- | --- | --- |
|  Mick Abrahams  Adam F  Ian Anderson  The Angels/Angel City  Armored Saint  Arrested Development  Arrow  Art of Noise  Auracle  Bahamadia  The Babys  Claudja Barry  Edyta Bartosiewicz  Toni Basil  Bedlam  Pat Benatar  The Bible  Rory Block  Blodwyn Pig  Blonde on Blonde  Blondie  The Blue Aeroplanes  Len Boone  Broken Glass  Gary Brooker  Enrique Bunbury  Butt Trumpet  Cajun Moon  Belinda Carlisle  Paul Carrack  Catherine Wheel  Carter USM  Chick Churchill  Child's Play  Clouds  Alice Cohen  The Colourfield  D Generation  Daddy Freddy  Jimmy Destri  Device  Divinyls  Micky Dolenz  The Fabulous Thunderbirds  |  Feline  Flash Fearless vs. the Zorg Women  Matt Fretton  Fun Boy Three  Fun Lovin' Criminals  Rory Gallagher  Lee Garrett  Gang Starr  Generation X  Gentle Giant  Ghost Dance  Nick Gilder  Go West  Phillip Goodhand-Tait  Bobcat Goldthwait  Grand Prix  David Grant  The Great Fiction  Max Gronenthal  Steve Hackett  Geri Halliwell  Paul Hardcastle  Roy Harper  Debbie Harry  Chesney Hawkes  Boo Hewerdine  Housemartins  Ian Hunter  Icehouse  Billy Idol  Innocence  Jazz Got Soul  Jellybean  Jeffrey Gaines  Jethro Tull  Joan Jett  Bob Johnson & Peter Knight  Mickey Jupp  Kino  Kiss Like This  Leo Kottke  Greg Lake  Amanda Lear  Alvin Lee  |  Huey Lewis and the News  Leyton Buzzards  Linx  Living in a Box  Mandalaband  Masters of Reality  Frankie Miller  Mutha's Day Out  The Next School  Sinéad O'Connor  Pere Ubu  Plain Sailing  Cozy Powell  Power Station  Maddy Prior & June Tabor  The Proclaimers  The Permanent Cure  Procol Harum  Proper  Brian Protheroe  Q-Tips  Trevor Rabin  Racing Cars  Ramones  Rappin' 4-Tay  John Dawson Read  Ruby  Runrig  Bridget St. John  Sassafras  Leo Sayer  The Michael Schenker Group  2nd Vision  Sea Hags  The Selecter  Lucie Silvas  Simple Minds  60 West  Slaughter  Sonia  Split Enz  Spandau Ballet  Stage Dolls  Starsailor  |  The States  Chrissy Steele  Steeleye Span  Stiff Little Fingers  Karlheinz Stockhausen  Strife  Laurie Styvers  Supertramp  Sylvester James  Ten Years After  Ian Thomas  Richard & Linda Thompson  3 Man Island  Tír na nÓg  Toto Coelo  Mary Travers  Robin Trower  The Pursuit Of Happiness  Trouble Tribe  21st Century Girls  2 Tribes  Bonnie Tyler  Judie Tzuke  UFO  Ultravox  Midge Ure  Uriah Heep  The Venetians  Vigil  Vinnie Vincent Invasion  John Waite  Wartime  Was (Not Was)  Waysted  White Town  Wolf  Wild Turkey  Robbie Williams  The Winkies  Wireless  World Party  Year Zero  Zephyr  |
Carl Samuel Nottbeck

Carl Samuel Nottbeck (13. syyskuuta 1779 Tallinna – 1. elokuuta 1847 Pietari) oli baltiansaksalainen liikemies. Hän oli Suomen tuottoisimman tehtaan Finlayson & Co:n omistajajohtaja ja Suomen Nottbeck-suvun kantaisä.
Perhe

Carl Samuel Nottbeck oli viidennen polven tallinnalainen. 1800-luvun alussa hän muutti Pietariin. Hän solmi avioliiton Charlotta Dorotea von zur Mühlenin kanssa, joka oli myös baltiansaksalainen, tallinnalaisen raatimiehen tytär. He asuivat Pietarin Vasilinsaaressa ja saivat yksitoista lasta. Heidän kotinsa oli uskonnollinen, ja siellä järjestettiin gossnerilaisten hartaushetkiä. Nottbeckien kotikielenä Pietarissa oli saksa, mutta kodin ulkopuolella puhuttiin ranskaa ja venäjää. Nottbeck johti Pietarissa perustamaansa kauppahuonetta, jolla oli oikeus harjoittaa ulkomaankauppaa.
Finlayson

Vuonna 1836 Nottbeck osti Finlaysonin puuvillatehtaan yhdessä Georg Adolf Rauchin kanssa. Lisäksi heillä oli äänetön yhtiökumppani englantilainen William Wheeler. Finlaysonin ostoa oli järjestelemässä baltiansaksalainen Ferdinand Uhde, josta tuli Finlaysonin isännöitsijä. Heitä kaikkia, kuten yrityksensä myynyttä James Finlaysonia, yhdistivät uskonnolliset verkostot. Nottbeck vastasi yhtiön tuotteiden myynnistä ja markkinoista Venäjällä ja toimi koko yhtiön johtajana. Hänen aikanaan alkoi yhtiön voimakas kehittäminen. Tuotantotiloja rakennettiin ja tuotantoa kasvatettiin Tampereella, vaikka Nottbeck ei tiettävästi koskaan käynyt siellä. Sen sijaan hän lähetti toiseksi vanhimman poikansa Wilhelmin jo vuonna 1836 Tampereelle Ferdinand Uhden mukana perehtyäkseen tehtaan toimintaan ja johtamiseen. Vanhin poika Carl työskenteli Finlaysonin Pietarin konttorissa. Muut lapset eivät työskennelleet yhtiössä.
BuraQ

BuraQ ry:n logo.
BuraQ ry on suomalainen seksuaali- ja sukupuolivähemmistöön kuuluvien muslimien ja muslimitaustaisten henkilöiden etujärjestö. Se on islamofobiaa vastustava, antirasistinen ja feministinen yhdistys, jonka kaikki toiminta noudattaa turvallisemman tilan periaatteita. Yhdistys myös taistelee muslimiyhteisöjen sisällä esiintyvää islamofiliaa vastaan. Sen edustama feminismi on intersektionaalista, eli se tunnustaa ja huomioi moniperustaisen syrjinnän ja sen vaikutukset sekä pyrkii toimintansa myötä purkamaan niitä. Yhdistys perustettiin vuonna 2020 yhteistyössä Islamia Queeristi -hankkeen perustaneen Wasla-kollektiivin kanssa, ja on ensimmäinen Suomessa toimiva LGBTQ+-muslimien järjestö.